สวัสดีค่ะ ประจำเดือนมาวันที่ 10 11 12 13 สิงหาคม มีเพศสัมพันธ์ วันที่17 สิงหาคม โดยไม่ใส่ถุงยางอนามัย แค่ไม่ถึง1นาที ก็มีเพศสัมพันธ์ต่อโดยใส่ถุงยางอนามัย และไม่มีการหลั่ง ก่อนหน้านี้เริ่มทานยาคุม แผงแรกเดือนกรกฎาคม ยี่ห้อเมอซิลอน 28 เนื่องจากแผงแรกช่วงประจำเดือนมา มีอาการปวดท้อง แผงที่2เดือนสิงหาคม จึงเปลี่ยนมาทานยี่ห้อ preme 28 จนถึงวันนี้เม็ดที่10 รบกวนสอบถามคุณว่า อาการตอนนี้เจ็บหน้าอกมาก เวียนศีรษะ คลื่นไส้ ทานข้าวละมีอาการแน่นท้อง จุกที่คอ นอนตื่นมาแล้วนอนต่ออีก2ชั่วโมงทุกเช้า มีผลมาจากการเปลี่ยนยาคุม หรือมีส่วนที่จะมีโอกาสตั้งครรภ์รึเปล่าคะ
สวัสดีค่ะยาคุมกำเนิดแบบฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน และถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วัน หากลืมไม่เกิน 1 วัน ให้รับประทานทันทีที่รู้ตัว แล้วรับประทานยาเม็ดต่อไปตามเวลาปกติ แต่หากลืมเกินกว่า 48 ชั่วโมง ให้ข้ามไปรับประทานยาตามวันปัจจุบัน แล้วใช้วิธีคุมกำเนิดอื่นช่วยในการคุมกำเนิดร่วมด้วย โดยในวิธีนี้ถือว่า มีประสิทธิภาพสูงมากเมื่อเทียบกับวิธีอื่่น ๆ คุมกำเนิดได้ประมาณ 99%ในกรณีนี้ หากรับประทานอย่างถูกต้อง ถือว่ามีโอกาสตั้งครรภ์ต่ำมากค่ะ ส่วนอาการเจ็บหน้าอก เวียนศีรษะ คลื่นไส้ แน่นท้องเป็นอาการที่ไม่เฉพาะกับโรคใด ๆ แนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ